კერის შუქურა

კერის  შუქურა () — შუქურა ესტონეთში,  მდებარეობს კუნძულ კერიზე, ფინეთის ყურეში, ბალტიის ზღვაში. შუქურის სიმაღლე ზღვის დონიდან 31 მეტრს (102 ფუტს) შეადგენს, ხოლო თვით შუქურის სიმაღლე 28 მეტრია (92 ფუტი).

ისტორია
დღევანდელი შუქურა აშენდა 1858 წელს და წარმოადგენს წითელი მეტალის ცილინდრს, რომელსაც თავზე ადგას ფარნის ოთახი და აივანი, დაყრდნობილი ცილინდრულ ქვის საძირკველზე. შუქურა კომპიუტერულად კონტროლდება, იკვებება მზის ელემენტებითა და აკუმულატორებით.

პირველი ხის შუქურა აშენდა 17241724ს. XIX საუკუნის დასაწყისში ის ხელახლა აშენდა ქვის საძირკველზე ხის კოშკის დამატებით.

1907 წლიდან 1912 წლამდე  იყო მსოფლიოში ერთადერთი შუქურა, რომელიც ენერგიის წყაროდ ბუნებრივ აირს იყენებდა. 1990 წელს ქვის საძირკველმა დაიწყო ნგრევა და დამონტაჟდა ფოლადის გამაგრებები. 2007 წელს დამონტაჟდა ინტერნეტ კამერა, ხოლო 2009 წელს - ინტერნეტ მეტეოროლოგიური სადგური.

მახასიათებლები

ღამის საათებში შუქი ციკლურად ანათებს შემდეგი თანმიმდევრობით: 13 წამი გამორთული; 2 წამი ჩართული. შუქი 11 საზღვაო მილის მანძილზე ჩანს Keri Lighthouse  Estonian Lighthouse Society.

საფოსტო მარკა

ესტონეთის ფოსტამ 2003 წლის 15 იანვარს გამუშვა მარკა, რომელიც კერის შუქურას ეძღვნებოდა. იმავე დღეს გამოიცა შტამპიანი კონვერტებიც.
გალერეა

სქოლიო

კატეგორია:1850-იან წლებში დაარსებულები
კატეგორია:შუქურები
კატეგორია:შენობა-ნაგებობები ევროპაში
კატეგორია:შენობა-ნაგებობები ქვეყნების მიხედვით
კატეგორია:ესტონეთის შენობა-ნაგებობები